223 
Landet Nord for Kangerdlugsuak, som denne Mand naaede, og 
han berettede, at Kysten der drejede om i nordlig Retning. 
Senere har man hverken hørt eller seet noget til Folk der 
Nord for. 
Fra det nordligst besøgte Sted, nordre Aputitek, kan man 
i klart Vejr netop skimte Landtangen paa den nordre Side af 
Kangerdlugsuak, som kaldes Kernerarsuit eller Nuna isua 
(Landets Yderste). Naar det er stille, seer Landet ud, som om 
det var et af Vind kruset Hav, men naar der er Luftspejling, 
sees Landet tydeligt. 
Jeg skal her i korte Træk omtale de øvrige Oplysninger, 
jeg har faaet om den her omtalte Kyststrækning. 
Strækningen mellem Kangerdluarsikajik (tæt Øst for Ser- 
miligak) og Sieralik (lidt Nord for Kangerdlugsuatsiak) og de 
udenfor liggende Øer er afbildet paa Trækaartene, der findes i 
den ethnografiske Samling. | Bugten ved /kerasakitek gaar 
Isen lige ud til Havet. Udfor Næsset Ananak ligger Øen 
Kajartalik, der vistnok er den samme ©, som af Andre kaldes 
Kujutilik, hvor der skal findes en grøn Sten, hvoraf der laves 
Perler. ‘Naar Storisen spærrer ved Næsset Ananak, kan man 
fra Bunden af Notukat bere Kajaken over til Fjorden paa 
Nordsiden af Ananak langsmed Randen af Bræen. Udfor 
Kangerdlugsuatsiak ligger der to Øer, nemlig Sardlermiut og 
Nepinerkit, hvilken sidste har Form af en Pyramide. 
Kangerdlugsuatsiak er mindst fem Mil dyb og deler sig i 
Bunden i to Arme, i hvilke der udmunder kalvende Bræer, 
ligesom ogsaa en Bre træder ud til Havet ved Sieralik. Ligesom 
Sermiligak fryser Kangerdlugsuatsiak aldrig helt til; thi Strøm- 
skæringer holde større Partier aabne, og i disse have Sælerne 
Tilhold. Kunak's Bedstefader har her fanget en «d¢sarukitek», 
hvilken han beskrev som en meget stor Fugl med ganske smaa 
Vinger, saa at den ikke kunde flyve, men naar den forfulgtes, 
dukkede under i Vandet, hvor den kunde opholde sig ligesaa 
længe som en Svartside. 
